La comèdia "El món està trencat, però és pot caminar" arriba a Sagunt de la mà d’Albena Teatre
08 de març 2024

_![](/media/3ksiwzj3/img_6007_c.jpg?width=850&height=566.6666666666666)_

_El món està trencat, però és pot caminar_ és una comèdia en valencià dirigida a tots els públics que té una duració de 80 minuts i un cost de 7 euros per entrada i la companyia Albena Teatre la representarà este dissabte, 9 de març, a les 20 hores en el Centre Cultural Mario Monreal (C/ Roma, 9, Sagunt). Esta obra de teatre forma part de la programació del departament de Cultura.

La sinopsi explica que un pare que no encerta a comunicar-se amb la seua filla s'acomiada tots els dies d'ella tirant-li un avió de paper des del balcó. Mitjançant missatges escrits en els avions. El pare encarrega a la seua filla missions literàries que haurà de desentranyar amb la complicitat d'una sagaç bibliotecària que la portarà a descobrir el vincle entre els llibres i la vida. Molts anys després, la xiqueta, ja escriptora, tornarà a la biblioteca per a explicar-nos aquella experiència iniciàtica que ha plasmat en el seu primer llibre.

_El món està trencat, però és pot caminar_ és, d'entrada, la memòria del relat d'una reconciliació, amb la vida i amb el seu pare, d'una xiqueta de deu anys, ferida per la colpidora absència de la seua mare, quan ja compta vint-i-tants anys i un primer i bell llibre recent publicat que presenta a l'audiència. Ha triat fer-ho a la biblioteca on va créixer i en la qual se succeïxen tants inspiradors moments d'eixe passat, en la seua infància, que la poètica i l'acció teatral s'encarregarà de fer present.

Les entrades poden adquirir-se en [https://www.servientradas.com/espectaculo/AYUNTAMIENTO\_DE\_SAGUNTO/3/el-mon-esta-trencat-pero-es-pot-caminar-4150.html](https://www.servientradas.com/espectaculo/AYUNTAMIENTO_DE_SAGUNTO/3/el-mon-esta-trencat-pero-es-pot-caminar-4150.html).

*   [](http://www.facebook.com/sharer.php?u=https://aytosagunto.es/va/actualitat/la-comedia-el-mon-esta-trencat-pero-es-pot-caminar-arriba-a-sagunt-de-la-ma-d-albena-teatre/ "Facebook")
*   [](http://twitter.com/share?url=https://aytosagunto.es/va/actualitat/la-comedia-el-mon-esta-trencat-pero-es-pot-caminar-arriba-a-sagunt-de-la-ma-d-albena-teatre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-comedia-el-mon-esta-trencat-pero-es-pot-caminar-arriba-a-sagunt-de-la-ma-d-albena-teatre/ "Linked In")
*   [](mailto:?body=https://aytosagunto.es/va/actualitat/la-comedia-el-mon-esta-trencat-pero-es-pot-caminar-arriba-a-sagunt-de-la-ma-d-albena-teatre/)